1. ปัจจัยความเสี่ยง

ปัจจัยด้านการเงิน

บริษัทฯ อยู่ระหว่างการฟื้นฟูกิจการ โดยศาลล้มละลายกลางมีคำสั่งเห็นชอบด้วยแผนฟื้นฟูกิจการ
ตั้งแต่วันที่ 3 พฤษภาคม 2545 และแต่งตั้งให้บริษัท อินเตอร์ ฟาร์อีสท์ แพลนเนอร์ จำกัด
เป็นผู้บริหารแผน ผู้บริหารแผนมีหน้าที่ที่จะต้องดำเนินการตามแผนฯ
ที่ได้รับการความเห็นชอบให้เสร็จสมบูรณ์ ปัจจุบันผู้บริหารแผนได้ดำเนินการตามแผนฯ
เกือบทั้งหมดแล้ว

บริษัท อินเตอร์ ฟาร์อีสท์ แพลนเนอร์ จำกัด ในฐานะผู้บริหารแผน มีความมุ่งมั่น
ตั้งใจที่จะดำเนินการต่างๆ ให้เป็นไปตามแผนฟื้นฟูกิจการจนเป็นผลสำเร็จและทำให้บริษัทฯ
สามารถออกจากแผนฟื้นฟูกิจการกลับมาดำเนินธุรกิจตามปกติ
เพื่อให้หุ้นของบริษัทกลับมาซื้อขายได้โดยเร็วที่สุด ความอยู่รอดจึงขึ้นอยู่กับการชำระหนี้ส่วนที่เหลือ

ปัจจัยด้านการดำเนินธุรกิจ

บริษัทมีชื่อเสียงในการจำหน่ายและบริการเครื่องใช้สำนักงาน โดยเฉพาะเครื่องถ่ายเอกสาร
ซึ่งบริษัทเป็นผู้แทนจำหน่ายแต่ผู้เดียวในประเทศไทย
ผู้บริหารและพนักงานส่วนใหญ่มีประสบการณ์ในธุรกิจดังกล่าวเป็นเวลานานกว่า 20 ปี
มีความเข้าใจในอุตสาหกรรมทุกแง่มุมของการแข่งขันและวิธีให้บริการ
บริษัทเองก็เป็นที่รู้จักในตลาดและสามารถครองส่วนของตลาดเสมอมาตลอด 20 ปี
ความอยู่รอดของบริษัทจึงขึ้นกับการรักษาดูแลลูกค้าโดยเฉพาะลูกค้าที่มีงานถ่ายเอกสารมากๆ
เน้นสัดส่วนตลาดไว้ที่จำนวนเอกสารในตลาดทั้งหมดนี้บริษัทจึงได้รับความไว้วางใจจากบริษัทผู้ผลิต
จนสามารถฟันฝ่าช่วงวิกฤตเศรษฐกิจมาได้ ดังนั้นบริษัทจึงเน้นการให้บริการที่ดี
มีพนักงานบริการมากพอกับจำนวนเครื่อง มีสาขาบริการหลายแห่งทั่วประเทศ

อีกปัจจัยหนึ่งคือ ในปี 2546 บริษัทผู้ผลิตในประเทศญี่ปุ่นคือ Konica
ได้ตกลงใจที่จะรวมตัวกับบริษัทอีกบริษัทคือ Minolta เป็นบริษัทเดียวคือ Konica Minolta
ข้อดีในการรวมตัวต่อบริษัท คือ รุ่นของสินค้าที่ Konica
ก็จะมีความหลากหลายครบทุกรุ่นตั้งแต่รุ่นเล็ก รุ่นกลาง และรุ่นใหญ่ พร้อมกันนี้ยังมีสินค้าประเภท
Printer เพิ่มขึ้นด้วยและยังสามารถรวมเทคโนโลยี ทำให้สินค้ามีประสิทธิภาพดีขึ้นโดยเฉพาะระบบ
Software สำหรับข้อเสียในการรวมตัว คือ
อาจจะมีความจำเป็นที่ทำให้ช่องทางการจัดจำหน่ายซ้ำซ้อนโดยมีสินค้าเหมือนกันแต่กระนั้นก็ไม่มีผลกระทบใด

ในเดือนเมษายน 2547 บริษัทผู้ผลิตรายใหญ่ 2 บริษัทในประเทศญี่ปุ่นประกอบด้วยบริษัท Konica
และบริษัท Minolta ได้ควบรวมกิจการกันอย่างจริงจังจนประสบผลสำเร็จ
และจดทะเบียนใหม่ภายใต้ชื่อการค้าว่า Konica Minolta Business Technologies Inc.
ในส่วนของการจัดจำหน่ายผลิตภัณฑ์ในแต่ละประเทศนั้น
ถ้าหากประเทศที่มีสาขาอยู่ก็ให้ถือปฏิบัติเช่นเดิมไปอีก 1 ปีจนถึงวันที่ 31 มีนาคม 2548 อนึ่ง
บริษัทมีความเชื่อมั่นมาโดยตลอดว่า ไม่ว่าเหตุการณ์จะมีการเปลี่ยนแปลงไปในรูปแบบใดก็ตาม
ด้วยโครงสร้าง
และระบบในด้านการบริหารงานที่ดีเยี่ยมของบริษัทที่ได้สร้างสมประสบการณ์มายาวนานกว่า 15 ปี
ย่อมส่งผลและเป็นประโยชน์ต่อการดำเนินงานด้านธุรกิจสินค้า
ทั้งบริษัทได้สร้างความได้เปรียบในเชิงการค้า อาทิเช่น การสร้างบำรุง (Remanufacture)
ของเครื่องที่ใช้งานแล้ว (Used Machine) ซึ่งบริษัทได้ขยายส่วนงานดังกล่าวไปยังสถานที่แห่งใหม่
คือ ศูนย์บางนา กม. 4 โดยได้ดำเนินการเช่าพื้นที่ไว้ประมาณ 1,000 ตารางเมตร
เพื่อเพิ่มการผลิตเครื่องที่ใช้แล้วจากเดิมจำนวน 130 เครื่องต่อเดือน เพิ่มเป็นจำนวน 250-300
เครื่องต่อเดือน เพื่อตอบสนองความต้องการของลูกค้าส่วนหนึ่งที่มีความประสงค์จะเช่า
ซึ่งในอนาคตลูกค้าลักษณะเช่นนี้จะมีเพิ่มมากขึ้นเรื่อยๆ

ดังนั้น ปัจจัยความเสี่ยงซึ่งอาจเกิดขึ้นในแง่ผู้แทนจัดจำหน่ายสินค้าจากบริษัทผู้ผลิต
จะมีผลกระทบกับบริษัทไม่มากนัก เมื่อเปรียบเทียบกับโครงสร้างของบริษัทที่มีต่อลูกค้า
ซึ่งส่วนใหญ่เป็นลูกค้าแบบเช่าเครื่องถ่ายเอกสาร , บริษัทมีสาขาขายสินค้าอยู่ทั่วประเทศ
และมีระบบการควบคุมและดูแลที่ดี
การที่บริษัทได้ดำเนินการปรับปรุงแก้ไขเครื่องที่ใช้แล้วให้ใช้งานได้ดีและนำมาให้บริการแก่ลูกค้านั้น
เป็นการขยายงานและสร้างประโยชน์ต่อการประกอบกิจการของบริษัทเป็นอย่างมาก